בית הכנסת הכוראלי של ברסט

בית הכנסת הכוראלי של ברסט או בית הכנסת הגדול, היה בית הכנסת האורתודוקסי של יהודי ברסט, שבבלארוס. בנייתו הושלמה ב-1862 והוא שימש כבית הכנסת המרכזי בברסט עד מלחמת העולם השנייה. הוא היה ממוקם בפינת הרחובות Dąbrowskiego ו-Listowskiego ברובע לנין שבמרכז העיר.

== היסטוריה ==
===רקע===

בין מלחמות העולם הייתה העיר בתחום פולין, ונמנו בה בין 30,000-25,000 יהודים, כמחצית מתושביה. באותה תקופה
הרב חיים זונדל מכבי הקים בעיר אגודה של חובבי ציון.
עם פרוץ מלחמת העולם השנייה כבש הוורמאכט את ברסט ב-14 בספטמבר 1939. על פי הסכם ריבנטרופ–מולוטוב נמסרה העיר לרוסים.

ב-22 ביוני 1941 נכבשה העיר בידי הגרמנים, במסגרת מבצע ברברוסה. מיד עם כיבוש העיר במלחמת העולם השנייה על ידי הנאצים, נרצחו בעיר כ-5,000 יהודים. בסתיו 1941 רוכזו יהודי העיר הנותרים בשני גטאות, שבהם התפתחו תנאי רעב קשים. מהגטאות הועברו יהודי העיר ב-15 באוקטובר 1942 לתחנת הרכבת, ממנה הוסעו לאתר ההריגה ברונה גורה שבמחוז ברסט, בלארוס, שם נרצחו כולם. יהודים שנתפסו מסתתרים בגטאות, נרצחו במקום.

===בתי הכנסת===
פנים בית הכנסת הכוראלי של ברסט בתאריך 18 בספטמבר 1939 לאחר שהעיר נכבשה על ידי הוורמאכט הגרמני.
בברסט היה בית כנסת ישן במשך כמעט מאה שנה, שנבנה ב-1759. בשנת 1847, הבניין נהרס לצורך הקמת מבצר ברסט. הכסף שרשויות העיר שלמו בעבור בית הכנסת שנהרס לא הספיק להקמת בנין חליפי והקהילה היהודית נאלצה לאסוף תרומות להקמתו מחדש. בניית בית הכנסת החדש ארכה מספר שנים בשל מחסור מתמשך במימון; הבנייה נמשכה החל מ-1851 ועד 1861/1862. <ref></ref> בשנת 1859 תוך כדי הבנייה פקדה שריפה את בית הכנסת אך הוא שוקם במהירות ונפתח לציבור הרחב. בשנת 1941, עם הקמת גטו ברסט במלחמת העולם השנייה, בית הכנסת שהיה על גבול הגטו, בסמוך לכניסה אליו, הוא שימש את הנאצים כמחסן. אף על פי שהמבנה ניזוק ב-1942 במהלך חיסול הגטו, הוא נשאר על כנו עד 1959. באותה שנה הוא הוחרם על ידי הממשלה הקומוניסטית של בלארוס והפך לתיאטרון ולבית קולנוע, שנקרא סינמה בלרוס. שלט הנמצא מחוץ לבניין מנציח את בית הכנסת. בנוסף, כתובות בעברית עדיין נראות במרתף הבניין. <ref></ref>

בשנת 2003 החל לפעול בברסט שליח חב"ד הרב חיים רבינוביץ, יליד ירושלים, מטעם ארגון 'אור אבנר' וארגון הקהילות היהודיות בחבר העמים. הוא הפעיל בעיר בית כנסת, גן ילדים ובית תמחוי, בשנת 2019 הוא רכש את בית הכנסת "הקדש שול".

==== מבנה בית הכנסת הגדול ====
בית הכנסת הגדול שהוחרם בשנת 1959, התאפיין בארכיטקטורה מקורית. לבניין היו שתי קומות (קומת קרקע וקומה ראשונה) ושישה קירות והוא נראה כתיבה משושה, צד הכניסה היה צר יותר משאר הצדדים. בכניסה לאולם הייתה לוג'יה/אכסדרה בגובה שתי קומות, ביתר הצדדים הנותרים ורק בקומה הראשונה היו אכסדרה עם חלונות חצי עגולים. כל הבניין היה מכוסה בגג בעל שיפוע מתון.

== רבנים ==
בעת חורבן בית הכנסת המקורי היה רב העיר הרב יעקב מאיר פדובה. הוא ערך באופן אישי את השרטוטים של בית הכנסת החדש. הוא נפטר בשנת 1855 לפני השלמת הבניין. ירש אותו הרב צבי הירש אורנשטיין, שהיה רב משפיע שהקים בית חולים קהילתי ובית אבות. בשנת 1874 הוא הוגלה על ידי השלטונות. ירש אותו רבי יהושע לייב דיסקין.<ref name="edelburg"></ref> הישיבה שלו הייתה פופולרית מאוד ומשכה לומדי תורה חשובים. הרב דיסקין התנגד מאוד לתנועת ההשכלה החילונית. בשעה שקם בברסט מועדון המשכילים בהנהגתו של אלכסנדרוב, הרב דיסקין פעל לפירוק המועדון. כנקמה, אלכסנדרוב העליל עליו במשטרה בטענות שווא על גניבה, דבר שהוביל למעצרו של הרב דיסקין. זמן קצר לאחר שיצא מהכלא, היגר לארץ ישראל שהייתה תחת המנדט הבריטי.<ref name="Wallach"></ref> רבי יוסף דב סולובייצ'יק (בית הלוי), תלמידו של הרב דיסקין ירש אותו בהנהגת הקהילה. רבנות העיר נשארה בידי משפחת סולובייצ'יק בשני הדורות הבאים, היא עברה לבנו, רבי חיים סולובייצ'יק,<ref name="edelburg" /> ולאחר מכן לנכדו רבי יצחק זאב סולובייצ'יק, שהנהיג את הקהילה עד מלחמת העולם השנייה. האחרון ייסד את ישיבת בריסק בירושלים. <ref></ref>

== גלריה ==
<gallery widths="110" heights="110">
קובץ:Brześć synagoga.jpg|טקסט=Early 20th century|תחילת המאה ה -20
קובץ:Museum Jews of Brest 1e.jpg|טקסט=Model in the Brest Jewish Museum|דגם במוזיאון היהודי ברסט
קובץ:Bieraściejskaja synagoga. Берасьцейская сынагога (1929).jpg|מראה בית הכנסת בשהת 1929
קובץ:Брэст. Савецкая вуліца 15.jpg|טקסט=Cinema Belarus|בית הקולנוע בלארוס שהוקם לאחר שנת 1959 במקום בית הכנסת
</gallery>

== ראו גם ==
* גטו ברסט
* מסורת נמרצת ושושלת סולובייצ'יק
* בית הכנסת הגדול (גרודנה)

==קישורים חיצוניים==

== הערות שוליים ==

קטגוריה:ברסט
קטגוריה:בלארוס: בתי כנסת
קטגוריה:בתי כנסת שנחרבו
קטגוריה:קהילות יהודיות בבלארוס
קטגוריה:קהילות יהודיות שהושמדו בשואה
קטגוריה:גטאות בבלארוס
קטגוריה:שואת יהודי בלארוס